2011 சமூகப் பொருளாதாரம் மற்றும் சாதி கணக்கெடுப்பு

**சமூகப் பொருளாதாராம் மற்றும் சமூகக் கணக்கெடுப்பு** (**Socio Economic and Caste Census 2011** (**SECC**) 2011 இந்திய மக்கள் தொகை கணக்கெடுப்பின் போது மேற்கொள்ளப்பட்டது.அனைத்து இந்திய மாநிலங்களிலும், நடுவண் ஒன்றியப் பகுதிகளிலும் மேற்கொள்ளப்பட்ட,   2011 இந்திய மக்கள் தொகை கணக்கெடுப்பின் போது, திரட்டப்பட்ட  இந்தியச் சமூகப் பொருளாதாரம் மற்றும் சாதி கணக்கெடுப்பின் அறிக்கையை, இந்திய  நிதியமைச்சர் அருண் ஜெட்லி   3 சூலை 2015 அன்று வெளியிட்டார்.

## சூலை 2015-இல் சாதிக் கணக்கெடுப்பு வெளியிடப்பட்டது
2011-ஆம் ஆண்டின் சமூகப் பொருளாதாரம் மற்றும் சாதிக் கணக்கெடுப்பின்படி, இந்தியாவில்  46,73,034 வகைப்பட்ட  சாதிகள், உட்சாதிகள், பல்வேறுபட்ட குலப்பெயர்கள், கோத்திரங்கள், இனக்குழுக்களின் பெயர்கள் கண்டறியப்பட்டது.

2011-ஆம் ஆண்டின் மக்கள் தொகை கணக்கெடுப்பின்படி, இந்தியாவின் ஊரகப்பகுதிகளில் 11.65 இலட்சம் மக்கள் வீட்டற்றவர்களாக அறியப்பட்டது. ஆனால் சமூகப் பொருளாதார மற்றும் சாதி கணக்கெடுப்பின்படி, 6.1 இலட்சம் மக்கள் மட்டுமே வீடற்றவர்களாக அறியப்பட்டது.

2011-ஆம் ஆண்டின் மக்கள்தொகை கணக்கெடுப்பின்படி, பட்டியல் சாதியினரும் பட்டியல் பழங்குடியினரும் முறையே  18.46% (அல்லது 15.88 கோடி) மற்றும் 10.97% (9.27 கோடி), மற்றவர்கள்  68.52% மற்றும் சாதி, சமயமற்றவர்களின் எண்ணிக்கை 2.04% (36.57 இலட்சம்) ஆக  இருந்தது.

## 2011-ஆம் ஆண்டின் சமூகப் பொருளாதாரம் மற்றும் சாதி கணக்கெடுப்பு அறிக்கை
* இந்தியாவின்  24.3 கோடி (243.9 மில்லியன்)  குடியிருப்புகளில் 17.91 கோடி (179.1 மில்லியன்)  குடியிருப்புகள் ஊரகப் பகுதிகளில் இருந்தது. அவைகளில் 10.69 கோடி குடியிருப்புகள் ஏழ்மை நிலையில் இருந்ததாக கண்டறியப்பட்டது.
* 5.37 கோடி (29.97%) ஊரகக் குடியிருப்பாளர்களுக்கு சொந்த நிலம் இல்லை. மேலும் உடல் உழைப்புத் தொழிலால் மட்டுமே வருவாய் ஈட்டும் நிலையில் இருந்தனர்.
* 2.37 கோடி (13.25%) ஊரகக் குடியிருப்புகள் ஒற்றை அறை கொண்டதாக இருந்தது.
*  ஊரகப் பகுதிகளில் உள்ள 3.86 கோடி (21.53%) குடியிருப்புகளில் பட்டியல் சமூகத்தினரும், பட்டியல் பழங்குடியினராகவே இருந்தனர்.
* 56%  ஊரக குடியிருப்பினர்களுக்கு சொந்த வேளாண்மை நிலைம் இல்லை.
* 884 மில்லியன் ஊரக மக்களில் 36% விழுக்காடினர் எழுதப்படிக்க தெரியாதவர்களாக இருந்தனர்.
* 64% ஊரக மக்கள் தொடக்கப் பள்ளிக் கல்வியை பாதியில் நிறுத்தியர்களாக உள்ளனர்.
* 17.91 கோடி ஊரக குடியிருப்புகளில் 60%  விழுக்காடு ஏழ்மை நிலையில் இருந்தது.
* 35% நகரக் குடியிருப்புகள் ஏழ்மை நிலையில் இருந்தது.
* 74.5% (13.34 கோடி) ஊரக குடியிருப்பாளர்களின் மாத வருமானம் ரூபாய் 5,000 என்பது அதிகபட்சமாக இருந்தது.
* 5.4% ஊரக மக்கள் உயர்நிலை பள்ளிக் கல்வியை (பத்தாம் வகுப்பு) முடித்தவர்களாக உள்ளனர். 
* 3.4% ஊரக மக்களில் ஒருவர் மட்டுமே பட்டதாரியாக இருந்தார்.
* ஊரக மக்களில்  4.6%  மட்டுமே வருமான வரி கட்டினர்.
* ஊரக மக்களில் 14% மட்டுமே அரசு மற்றும் தனியார் துறைகளில் வேலை பார்த்தனர். 
* 1,80,657  ஊரக மக்கள் கழிவுகளை கையால் அள்ளும் பணியில் இருந்தனர். இதில் மகாராட்டிரம், மத்தியப் பிரதேசம், உத்தரப் பிரதேசம், திரிபுரா மற்றும் கர்நாடகா மாநிலங்களில் கையால் கழிவுகளை அல்லும் பணியாளர்கள் அதிகம் கொண்டிருந்தனர்.
*  ஊரக மக்கள்தொகையில் 48% மேற்பட்டோர் பெண்கள் ஆவர்.
* 121.08 கோடி இந்திய மக்கள்தொகையில்  44.72 கோடி ஊரக மக்கள் எழுதப்படிக்கத் தெரியாதவர்கள்.
* ஊரக மக்கள்தொகையில் 0.1% விழுக்காடினர் திருநங்கைகள் ஆவார்.
* இராணுவம் மற்றும் துணைநிலை இராணுவப்படைகளில் ஊரகப் பகுதி மக்கள் அதிகம் பணியாற்றுகிறார்கள். 
* 1%  ஊரக மக்கள் தரைவழி தொலைபேசி கொண்டுள்ளனர். 68.35% கைப்பேசிகள் வைத்துள்ளனர்.

## சமயங்களும், சமூகங்களும்

## இதனையும் காண்க
* இந்திய மக்கள்தொகை கணக்கெடுப்பு, 1951
* இந்திய மக்கள் தொகை கணக்கெடுப்பு, 2011  
* பட்டியல் சாதியினரும் பட்டியல் பழங்குடியினரும்
* இதர பிற்படுத்தப்பட்ட வகுப்பினர்

## மேற்கோள்கள்

## வெளி இணைப்புகள்
* சமூகப் பொருளாதாரம் மற்றும் சாதி கணக்கெடுப்பு இணையதளம்
* Articles related to Socio Economic Caste Census 2011

பகுப்பு:இந்தியாவில் மக்கள் தொகைக் கணக்கெடுப்புகள்
பகுப்பு:2011